Document ID: 31997L0030

ΟΔΗΓΙΑ 97/30/ΕΚ ΤΗΣ ΕΠΙΤΡΟΠΗΣ της 11ης Ιουνίου 1997 για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 86/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 13 παράγραφος 2,
την οδηγία 76/758/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την πράξη προσχωρήσεως της Αυστρίας, της Φινλανδίας και της Σουηδίας, και ιδίως το άρθρο 10,
Εκτιμώντας:
ότι η οδηγία 76/758/ΕΟΚ συγκαταλέγεται στις επιμέρους οδηγίες για τη διαδικασία έγκρισης ΕΟΚ τύπου που έχει θεσπιστεί με την οδηγία 70/156/ΕΟΚ 7 ότι, κατά συνέπεια, εφαρμόζονται στην οδηγία 76/758/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7
ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται έγγραφο πληροφοριών καθώς και πιστοποιητικό έγκρισης τύπου με βάση το παράρτημα VI της οδηγίας αυτής ώστε να καθίσταται δυνατή η μηχανογράφηση της έγκρισης τύπου 7 ότι πρέπει να τροποποιηθεί αναλόγως το (τα) πιστοποιητικό(-ά) έγκρισης τύπου που προβλέπεται(-ονται) στην οδηγία 76/758/ΕΟΚ 7
ότι πρέπει να απλουστευθούν οι διαδικασίες ώστε να διατηρηθεί η ισοδυναμία ορισμένων επιμέρους οδηγιών προς τους αντίστοιχους κανονισμούς της οικονομικής επιτροπής των Ηνωμένων Εθνών για την Ευρώπη, η οποία θεσπίστηκε στο άρθρο 9 παράγραφος 2 της οδηγίας 70/156/ΕΟΚ σε περίπτωση τροποποίησης των εν λόγω κανονισμών 7 ότι, ως πρώτο βήμα, πρέπει να αντικατασταθούν με αντιστοίχιση οι τεχνικές απαιτήσεις της οδηγίας 76/758/ΕΟΚ από εκείνες των κανονισμών αριθ. 7, 87 και 91 7
ότι επιβάλλεται να περιληφθούν στο πεδίο εφαρμογής της οδηγίας 76/758/ΕΟΚ οι φανοί ημέρας, οι τρίτοι φανοί πέδησης και οι φανοί πλευρικής σήμανσης 7
ότι γίνεται παραπομπή στην οδηγία 76/756/ΕΟΚ του Συμβουλίου (4), όπως τροποποιήθηκε τελευταία από την οδηγία 97/28/ΕΚ της Επιτροπής (5), καθώς και στην οδηγία 76/761/ΕΟΚ του Συμβουλίου (6), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο, η οποία συνεστήθη με την οδηγία 70/156/ΕΟΚ.
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/758/ΕΟΚ τροποποιείται ως εξής:
1. Ο τίτλος αντικαθίσταται από το εξής:
«περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης, φανούς ημέρας και φανούς πλευρικής σήμανσης των μηχανοκίνητων οχημάτων και των ρυμουλκουμένων τους».
2. Το άρθρο 1 παράγραφος 1 αντικαθίσταται από το ακόλουθο κείμενο:
«1. Κάθε κράτος μέλος προβαίνει στην έγκριση ΕΟΚ τύπου για κάθε τύπο φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης εφόσον ανταποκρίνεται στις προδιαγραφές κατασκευής και δουιμών όπως ορίζεται στα σχετικά παραρτήματα.»
3. Τα άρθρα 2, 3 και 4 αντικαθίστανται από τα ακόλουθα:
«Άρθρο 2
Τα κράτη μέλη χορηγούν στον κατασκευαστή σήμα εγκρίσεως ΕΟΚ τύπου σύμφωνο προς το υπόδειγμα που παρατίθεται στο παράρτημα I προσάρτημα 3 για κάθε τύπο φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης που εγκρίνουν δυνάμει του άρθρου 1.
Τα κράτη μέλη θεσπίζουν όλες τις απαραίτητες διατάξεις για να εμποδίσουν τη χρήση σημάτων δυναμένων να προκαλέσουν συγχύσεις μεταξύ των φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης, των οποίων ο τύπος ενεκρίθη δυνάμει του άρθρου 1 και των άλλων διατάξεων.
Άρθρο 3
1. Τα κράτη μέλη δεν δύνανται να απαγορεύσουν τη διάθεση στην αγορά των φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης για λόγους που αφορούν την κατασκευή ή τη λειτουργία τους, εφόσον αυτοί φέρουν το σήμα εγκρίσεως τύπου ΕΟΚ.
2. Εντούτοις, ένα κράτος μέλος δύναται να απαγορεύσει τη διάθεση στην αγορά φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης που φέρουν το σήμα εγκρίσεως τύπου ΕΟΚ οι οποίοι συστηματικά δεν είναι σύμφωνοι με τον εγκεκριμένο τύπο.
Το κράτος αυτό ενημερώνει αμέσως τα άλλα κράτη μέλη και την Επιτροπή, για τα ληφθέντα μέτρα, εκθέτοντας τους λόγους της αποφάσεώς του.
Άρθρο 4
Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με τη διαδικασία που προβλέπεται στο άρθρο 4 παράγραφος 5 της οδηγίας 70/156/ΕΟΚ, κάθε έγκριση που έχουν χορηγήσει, απορρίψει ή ανακαλέσει δυνάμει της παρούσας οδηγίας.»
4. Το άρθρο 5 παράγραφος 1 αντικαθίσταται από το ακόλουθο κείμενο:
«1. Αν το κράτος μέλος το οποίο προέβη στην έγκριση τύπου ΕΟΚ διαπιστώνει ότι πολλοί φανοί όγκου, εμπρόσθιοι φανοί θέσης, οπίσθιοι φανοί θέσης, φανοί πέδησης, φανοί ημέρας και φανοί πλευρικής σήμανσης που φέρουν το ίδιο σήμα εγκρίσεως τύπου ΕΟΚ δεν είναι σύμφωνοι προς τον εγκριθέντα τύπο, λαμβάνει τα μέτρα που είναι αναγκαία για να εξασφαλισθεί η πιστότητα της κατασκευής προς τον εγκριθέντα τύπο. Οι αρμόδιες αρχές του κράτους αυτού ενημερώνουν αυτές των άλλων κρατών μελών για τα ληφθέντα μέτρα τα οποία δύνανται να επεκταθούν έως την ανάκληση της εγκρίσεως τύπου ΕΟΚ, εφόσον η μη πιστότης είναι συστηματική. Οι αρχές αυτές αναλαμβάνουν τα ίδια μέτρα αν ενημερωθούν από τις αρμόδιες αρχές ενός άλλου κράτους μέλους για την ύπαρξη ενός τέτοιου ελαττώματος πιστότητος.»
5. Τα άρθρα 6 έως 9 αντικαθίστανται από τα ακόλουθα:
«Άρθρο 6
Κάθε απόφαση επιφέρουσα άρνηση ή ανάκληση εγκρίσεως τύπου ΕΟΚ ή απαγόρευση διαθέσεως στην αγορά ή χρήσεως φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης, ληφθείσα βάσει των διατάξεων που θεσπίσθηκαν σε εκτέλεση της παρούσας οδηγίας, αιτιολογείται επακριβώς. Κοινοποιείται στον ενδιαφερόμενο με την υπόδειξη των ενδίκων μέσων που προβλέπονται από την ισχύουσα νομοθεσία στα κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.
Άρθρο 7
Τα κράτη μέλη δεν δύνανται να αρνούνται την χορήγηση εγκρίσεως τύπου ΕΟΚ ή εθνική έγκριση τύπου ενός σχήματος για λόγους που αφορούν τους φανούς όγκου, εμπρόσθιους φανούς θέσης, οπίσθιους φανούς θέσης, φανούς πέδησης, φανούς ημέρας και φανούς πλευρικής σήμανσης, εφόσον αυτοί φέρουν το σήμα εγκρίσεως τύπου ΕΟΚ και είναι τοποθετημένοι σύμφωνα με τους κανόνες που προβλέπονται στην οδηγία 76/756/ΕΟΚ.
Άρθρο 8
Τα κράτη μέλη δεν δύνανται να αρνηθούν ή να απαγορεύσουν την πώληση, την εγγραφή στα μητρώα, τη θέση σε κυκλοφορία ή τη χρήση οχήματος για λόγους που αφορούν τους φανούς όγκου, εμπρόσθιους φανούς θέσεως, οπίσθιους φανούς θέσεως, φανούς πεδήσεως, φανούς ημέρας και φανούς πλευρικής σήμανσης, εφόσον αυτοί φέρουν το σήμα εγκρίσεως τύπου ΕΟΚ και είναι τοποθετημένοι σύμφωνα προς κανόνες που προβλέπονται στην οδηγία 76/756/ΕΟΚ.
Άρθρο 9
Ως "όχημα" κατά την έννοια της παρούσας οδηγίας, νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χιλιομέτρων/ώρα καθώς και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και όλων των κινητών μηχανών.»
6. Ο κατάλογος των παραρτημάτων και τα παραρτήματα αντικαθίστανται από το παράρτημα της παρούσας οδηγίας.
Άρθρο 2
1. Από την 1η Ιανουαρίου 1998 ή - σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων - έξι μήνες μετά την πραγματική ημερομηνία δημοσίευσης των εν λόγω κειμένων, κανένα κράτος μέλος δεν επιτρέπεται, προβάλλοντας λόγους σχετικούς με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης,
- να αρνείται, για ένα τύπο οχήματος ή τύπο ανωτέρω αναφερόμενων φανών, τη χορήγηση έγκρισης ΕΟΚ τύπου ή τη χορήγηση εθνικής έγκρισης τύπου
ή
- να απαγορεύει την ταξινόμηση, πώληση ή θέση σε κυκλοφορία οχημάτων, ή την πώληση ή τη θέση σε χρήση φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης,
εφόσον οι φανοί πληρούν τις απαιτήσεις της οδηγίας 76/758/ΕΟΚ, όπως τροποποιείται από την παρούσα οδηγία, και, προκειμένου περί οχημάτων, εφόσον έχουν τοποθετηθεί σύμφωνα με τις απαιτήσεις που ορίζονται στην οδηγία 76/756/ΕΟΚ.
2. Από την 1η Οκτωβρίου 1998, τα κράτη μέλη
- δεν χορηγούν πλέον έγκριση ΕΚ
και
- μπορούν να αρνούνται τη χορήγηση εθνικής έγκρισης
για τύπο οχήματος, προβάλλοντας λόγους σχετικούς με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης και για τύπο φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης εάν δεν πληρούνται οι απαιτήσεις της οδηγίας 76/758/ΕΟΚ, όπως τροποποιείται από την παρούσα οδηγία.
3. Από την 1η Οκτωβρίου 1999, για τους σκοπούς του άρθρου 7 παράγραφος 2 της οδηγίας 70/156/ΕΟΚ ισχύουν οι απαιτήσεις της οδηγίας 76/758/ΕΟΚ σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης ως κατασκευαστικών στοιχείων, όπως τροποποιούνται από την παρούσα οδηγία.
4. Υπό την επιφύλαξη των παραγράφων 2 και 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση ΕΚ τύπου και επιτρέπουν την πώληση και θέση σε χρήση φανών όγκου, εμπρόσθιων φανών θέσης, οπίσθιων φανών θέσης, φανών πέδησης, φανών ημέρας και φανών πλευρικής σήμανσης σύμφωνα με τις προηγούμενες εκδόσεις της οδηγίας 76/758/ΕΟΚ, υπό τον όρο ότι τα ανταλλακτικά αυτά:
- προορίζονται να τοποθετηθούν σε οχήματα που ήδη χρησιμοποιούνται
και
- πληρούν τις απαιτήσεις εκείνες της υπόψη οδηγίας, οι οποίες ίσχυαν για τα οχήματα αυτά κατά την πρώτη ταξινόμησή τους.
Άρθρο 3
Οι σχετικές παράγραφοι και παραρτήματα των κανονισμών αριθ. 7, 87 και 91 της οικονομικής επιτροπής των Ηνωμένων Εθνών για την Ευρώπη, που αναφέρονται στα παραρτήματα II, III και IV, σημείο 2.1, δημοσιεύονται στην Επίσημη Εφημερίδα των Ευρωπαϊκών Κοινοτήτων πριν από την 1η Ιουλίου 1997.
Άρθρο 4
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τη παρούσα οδηγία το αργότερο την 1η Ιανουαρίου 1988 7 σε περίπτωση όμως που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη συμμορφούνται προς τις υπόψη υποχρεώσεις έξι μήνες μετά την πραγματική ημερομηνία δημοσίευσης των εν λόγω κειμένων και αμέσως ενημερώνουν σχετικά την Επιτροπή.
Τα κράτη μέλη εφαρμόζουν τις διατάξεις αυτές από την 1η Ιανουαρίου 1998 ή, σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη εφαρμόζουν τις υπόψη διατάξεις έξι μήνες μετά την πραγματική ημερομηνία δημοσίευσης των εν λόγω κειμένων.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που καλύπτεται από την παρούσα οδηγία.
Άρθρο 5
Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 6
Η παρούσα οδηγία απευθύνεται στα κράτη μέλη.
Βρυξέλλες, 11 Ιουνίου 1997.

Labels: 7
8